Castro og Obama med historisk håndtrykk
Nå går bildet av de to verden rundt. Håndtrykket og ansiktsutrykkene til de to ble lagt godt merke til blant alle verdens ledere og millioner av TV-seere under feiringen av Nelson Mandelas liv i Johannesburg. Jubelen for Barack Obama var enorm på stadion der høljende regnvær ikke la noen demper på følelsene. Obama småjogget opp trappen til podiet, der han senere holdt en fantastisk tale. Håndhilste Den første USAs president håndhilste på vei opp til talerstolen var Cubas president Raul Castro. Ut fra ansiktsutrykkene å dømme, var møtet hyggelig og hjertelig. Det var et sjeldent håndtrykk mellom to nære naboers ledere: I følge ABC News har de to lands ledere bare tatt hverandre i hånden en gang siden 1959.I 2000 var det Fidel Castro og Bill Clinton som kort håndhilste i FN-forsamlingen, i forbindelse med fotografering av verdens ledere. USAs daværende utenriksminister Madeleine Albright sa ifølge ABC News at initiativet kom fra Castro. - De snakket sammen i noen minutter. Så vidt var det kun smalltalk og ikke noe videre unnhold i samtalen, sa Albright.FN-diplomater kommenterte da at håndtrykket mellom kommunistpartiets leder og USAs president trolig var det første siden Fidel Castro tok makten på Cuba i 1959. FNs generalsekretær Kofi Annan mente håndtrykket dengang var en betydelig symbolsk prestasjon, mens Castro etterpå beskrev det som en gest av verdighet og høflighet. Det hvite hus benektet at møtet mellom Clinton og Castro hadde noen betydning.Norges statsminister Erna Solberg sier til VG at hun la merke til håndtrykket mellom Obama og Cubas leder Raùl Castro.- Det må kunne tolkes som at det er aksept av hverandre i denne sammenhengen, så håper jeg at man får til et bedre forhold mellom USA og Cuba. Det innebærer også at Cuba må gjøre noe med menneskerettighetssituasjonen sin.- Det ville absolutt vært i Nelson Mandelas ånd. Og så synes jeg at denne seremonien har vært god på å sette Mandela i fokus for både hvem han var og hva han stod for. - Ideene Mandela har brakt til verden er frihet, rettferdighet og forsoning. Ikke en forsoning bare i ord, men det å legge noe bak seg og se framover. Det at han hele veien insisterte på at motstandsbevegelsen skulle representere alle de etniske gruppene i Sør-Afrika var det som ga grobunnen til at Sør-Afrika kunne komme seg videre etter en sånn nedverdigende situasjon som apartheid var, sier hun.Forholdet mellom USA og Cuba har vært kjølig i Castro-perioden, med blant annet handels- og reiseforbud mellom de to land. Under Barack Obama er de økonomiske sanksjonene mot Cuba myket opp og han har signalisert at han kan være klar for en ny politikk overfor nabolandet som ligger nær sydkysten av Florida.Nelson Mandela stod for prinsipper som solidaritet, toleranse og medmenneskelighet. I tillegg var hans evne til å tilgi unik. Kanskje startet nettopp Raul Castro og Barack Obama på en ny vei i god Mandela-ånd.
Ingen uttrykte forsoning sterkere enn Nelson Mandela. På stadion i Johannesburg rakte Barack Obama og Raul Castro hverandre hånden i det hjerteligste møtet mellom lederne i de to nabolandene USA og Cuba på femti år.